אביתר בנאי (אלבום)

"אביתר בנאי" הוא אלבום הבכורה של הזמר-יוצר הישראלי אביתר בנאי שראה אור ב-1 ביולי 1997 על ידי חברת התקליטים הד ארצי.

עם הוצאת האלבום, הוא זכה להצלחה גדולה והגיע למעמד של אלבום פלטינה כפול לאחר שמכר למעלה מ-80 אלף עותקים ונחשב לאחד האלבומים הטובים והמשפיעים בישראל.

 רקע, יצירה ושירים 
את האלבום הפיק חיים שמש, ובין מעבדיו היו צח דרורי, אסף אמדורסקי וקורין אלאל.

האלבום ידוע בטקסטים עמוקים וחשופים מבחינה רגשית העוסקים בנקודות קשות בנפש האדם, בין היתר בנושאים של מערכות יחסים ובטרגדיות, וביחס של האנושות אליהם.

בין השירים הבולטים באלבום: "שמתי לי פודרה", "יש לי סיכוי", "מתי נתנשק", "אבות ובנים", "כלום לא עצוב" ו"תתחנני אלי".

בשנים שלפני הוצאת האלבום, בנאי היה מופיע במקומות שונים וקטנים עם שיריו וזכה לפופולריות הודות לכישרון המוזיקלי וסגנון הכתיבה שלו. שירי האלבום הם בעצם שיריו שהופיע איתם בשנים שלפני הוצאת האלבום.

בשנת 2012 הוציאה חברת "הד ארצי" הוצאה מחודשת לדיסק עם מאסטרינג מחודש ודיסק עם הקלטות מוקדמות ודמו לשני שירים חדשים שלא נכללו באלבום: "בשנייה אחת" ו"תכף נתחבא". בנוסף יצא לאור דיסק עם הפרק המוקדש לתיעוד יצירת האלבום בסדרה "האלבומים" ששודרה בערוץ 8 ב-2012. בשנת 2009 דלפה לרשת קלטת דמו שהקליט בנאי עם ביצועים אקוסטיים לשירים מהאלבום, ובה עוד 3 שירים שלא יצאו לעולם: "לחמניות על המדף", "מתנה" ו"קח סכין".

לרגל יום חנויות התקליטים לשנת 2019, יצא האלבום לאור לראשונה בפורמט תקליט כפול, בצירוף דמואים מגרסת 2012 של האלבום כרצועות בונוס.

ב-2022 וב-2023, בנאי הופיע עם האלבום במשכן לאמנויות הבמה בתל אביב ובקיסריה לרגל 25 שנים לצאת האלבום. הופעתו בקיסריה יצאה כאלבום הופעה, "בחזרה לאלבום הראשון".

 קבלה 
האלבום זכה להערכה יוצאת דופן מצד מבקרי המוזיקה ולמעמד של אחד האלבומים הטובים והמשפיעים בישראל.

ב-15 בפברואר 2008, האלבום דורג במקום הרביעי ברשימת 50 אלבומי הבכורה הישראליים הטובים בכל הזמנים, מטעם מוסף 7 לילות של עיתון ידיעות אחרונות.

לכבוד חגיגות 70 שנה למדינת ישראל (2018) ערך העיתון ישראל היום את "מצעד ה־70", שבו בחרו מומחים את "אביתר בנאי" לאלבום האולפן הישראלי הטוב בכל הזמנים.

רשימת השמעה
כל השירים נכתבו והולחנו על ידי אביתר בנאי, למעט היכן שצוין אחרת.

 משתתפים 

 אביתר בנאי - זמרה, פסנתר (1-6, 8-13), עיבוד (6, 12, 13), קלידים (11), קולות רקע (11)
 צח דרורי - עיבוד (1, 2, 5, 7, 9, 10), פסנתר (7), תכנות (9, 10)
 דנה וקסמן - צ'לו (1, 5, 7, 9, 10)
 עמוס בועזסון - ויולה (1, 5, 9, 10)
 ירון פרנסקי - כינור (1, 5, 9, 10)
 קורין אלאל - עיבוד (2, 4, 9, 11), הפקה (2, 4, 9, 11), קלידים (4), קולות רקע (4, 5, 11), גיטרה (11)
 ז'אן פול זימבריס - תופים (2, 4, 9, 11)
 ניר גרף - גיטרה בס (2, 4, 9, 11)
 אסף אמדורסקי - עיבוד (3, 5, 8), הפקה (3, 5, 8), גיטרה (3), גיטרה בס (3, 5, 8), תופים (3, 5, 8), קלידים (3, 5), דוגם צלילים (8)
 אבי סינגולדה - גיטרה (4, 8)
 עמי איילי - גיטרה (4), הפקה (6, 7, 10, 12, 13)
 אורנה בנאי - קולות רקע (11)
 שלומי פריג' - עיבוד (13)
 חיים שמש - הפקה

 קישורים חיצוניים 



 אביתר בנאי באתר "סטריאו ומונו"




 גיל מרקוביץ ובעז בן דוד, "אביתר בנאי הראשון": חלק א', חלק ב', במסגרת התוכנית "שירים על הספה" של הרדיו הבינתחומי, 28 בדצמבר 2014–11 בינואר 2015
 יוסי חרסונסקי, ביקורת באתר "חרסונסקי מיוסיק"






הערות שוליים

קטגוריה:אלבומי בכורה מ-1997
קטגוריה:אלבומי אביתר בנאי
קטגוריה:אלבומים בעברית
קטגוריה:אלבומים שהופקו על ידי קורין אלאל
קטגוריה:אלבומי רוק ישראליים
קטגוריה:אלבומי פלטינה כפולה ומעלה בישראל
קטגוריה:אלבומי חברת הד ארצי